جینین بلاسخارت نێردەى تایبەتى سکرتێرى گشتى نەتەوەیەکگرتووەکان لە عێراق لەبەردەم ئەنجومەنى ئاسایش جەختیکردەوە لەسەر رێکنەکەوتنى لایەنە کوردییەکان لەسەر کاندیدى سەرۆککۆمار و دۆخى عێراقى بە "هەستیار" ناوبرد.
کەناڵی ناس کورد لە تێلیگرام جۆین بکە
بلاسخارت (4-10-2022) لە وتەیەکدا لەبەردەم ئەنجومەنى ئاسایش جەختیکردەوە، کە پێویستە سه‌ركرده‌ عێراقییه‌كان گفتوگۆى نیشتیمانى بکەن، چونکە وڵات بە قۆناغێکى هەستیار و مەترسیدار تێپەڕدەبێت.
وتیشى گفتوگۆى نیشتیمانى هێشتا ئەنجامى نەبووە و لایه‌نه‌كان جگه‌له‌ تۆمه‌تباركردنی یه‌كدی هیچ بژارده‌یه‌كی دیكه‌یان نییه‌.
بلاسخارت باسى لەوەشکرد، تا ئێستا لایەنە کوردییەکان لەسەر کاندیدى سەرۆککۆمار رێکنەکەوتوون و کێشەکانی دیکەش بەردەوامن.